সীমান্ত জনপদ কক্সবাজারের উখিয়ায় ইউপি নির্বাচনের হাওয়া প্রবল বৃষ্টি ও বৈরী আবহাওয়াতেও থেমে নেই। নির্বাচনের দিন যতই ঘনিয়ে আসছে প্রার্থীদের প্রচারণা ততই জমজমাট হচ্ছে। কমিশনের তপসীল ঘোষণার পর থেকেই উখিয়ার ৫টি ইউনিয়নে চেয়ারম্যান, সংরক্ষিত মহিলা ও ইউপি সদস্যরা মাঠে চষে বেড়াচ্ছেন নির্ঘুমভাবে। হঠাৎ করে পাল্টে গেছে গ্রামীণ জনপদের দৃশ্য। সর্বত্রে ভোটারদের মাঝে আলোচনা চলছে কোন ইউনিয়নে বিজয়ী হচ্ছে কোন প্রার্থী। তবে এবারে পুরাতনের চেয়ে নতুনদের সম্ভাবনা বেশি। বিগত শাসনামলে উন্নয়ন বঞ্চিত মানুষেরা চাই  পরিবর্তন। আগামী ২ জুলাই উখিয়ার ৫ইউপিতে নির্বাচন অনুষ্টিত হতে যাচ্ছে।    জানা গেছে, উখিয়ার রাজাপালং, হলদিয়াপালং, রতœাপালং, জালিয়াপালং ও পালংখালীকে নিয়ে এ উপজেলা । জাতীয় নির্বাচনে এ উপজেলার গুরুত্ব অপরিসীম। এখানে যে দলের সংসদ সদস্য নির্বাচিত হন তার দলই স্বাধীনতা পরবর্তী এ পর্যন্ত ক্ষমতায় বসে আসছে। তাই এ উপজেলার নির্বাচন অন্যান্য সব স্থান থেকে অনেকটা আলাদা। কোন ইউনিয়নে কে জিতবে হাটে বাজারে গ্রামে গঞ্জে পাড়া মহলায় চলছে আলোচনার ঝড়। গ্রামবাসী ও সচেতন ভোটাদের সাথে কথা বলে জানা যায়, এবারের নির্বাচনে রাজনৈতিক  দলের আর্শিবাদ নিয়ে একাধিক প্রার্থী ইউপি নির্বাচনে চেয়ারম্যান, মহিলা সদস্য, ও সাধারণ সদস্য পদে লড়ছেন।    জানা যায়, উখিয়া সদর রাজাপালং ইউনিয়ন পরিষদ নির্বাচনে আওয়ামীলীগের সমর্থন নিয়ে বিশিষ্ট ব্যবসায়ী ও উপজেলা কৃষকলীগের সাধারণ সম্পাদক জাহাঙ্গীর কবির চৌধুরী, জেলা ছাত্রলীগ নেতা মুজিবুল হক আজাদ প্রার্থী হয়েছেন। বিএনপির আর্শিবাদ নিয়ে মাঠে চষে বেড়াচ্ছেন সাবেক ইউপি চেয়ারম্যান শাহ কামাল চৌধুরী। সতন্ত্র প্রার্থী হিসাবে মাঠে আছেন তরুণ সমাজকর্মী ও শিক্ষানুরাগী এ কে এম নূরুল মাসুদ ভুঁইয়া। এ ইউনিয়নে চার  প্রার্থীর মধ্যে মূল প্রতিদ্বন্ধীতায় শাহকামাল চৌধুরী ও জাহাঙ্গীর কবির চৌধুরী আসতে পারেন। তবে লড়াই হবে হাড্ডাহাড্ডি। কে হাসবে বিজয়ের হাসি তা বলা যাচ্ছে না।    পালংখালী ইউনিয়নে আওয়ামীলীগের সমর্থিত প্রার্থী হয়েছেন, সাবেক চেয়ারম্যান মরহুম মকবুল হোছনের ছেলে জেলা যুবলীগ নেতা শাহাদাত হোছেন জুয়েল, আওয়ামীলীগ নেতা ও বিশিষ্ট দানবীর নামে খ্যাত এডভোকেট জমির উদ্দিন। বিএনপির সমর্থন নিয়ে মাঠে আছেন গফুর উদ্দিন, জেলা যুবদলের সাধারণ সম্পাদক মোক্তার আহামদ। এ ইউনিয়নে লড়াই হবে চর্তুরমুখি। বিজয়ের ব্যাপারে সবাই আশাবাদী হলেও বলা  মুশকিল।    জালিয়াপালং ইউনিয়নে আওয়ামীলীগের সমর্থিত প্রার্থী হিসাবে লড়ছেন সাবেক চেয়ারম্যান আলহাজ্ব ছৈয়দ আলম, এজাহার বিএসসির ছেলে ও জালিয়াপালং কমিউনিটি পুলিশের সভাপতি শহিদুলাহ কায়সার, বিএনপি সমর্থিত সাবেক চেয়ারম্যান নূরুল আমিন চৌধুরী, আনোয়ার হোসেন ও রফিকুল হুদা চৌধুরী। এখানে লড়াই হবে ত্রিমুখী। এখানে ছৈয়দ আলম,নূরুল আমিন ও আনোয়ার হোসেনের মধ্যে লড়াইয়ের সম্ভাবনা বেশি।    রতœাপালং ইউনিয়নে উপজেলা আওয়ামীলীগের সভাপতি অধ্যাপক কবি আদিল উদ্দিন চৌধুরী, আওয়ামীলীগ নেতা নূরুল হুদা চৌধুরী, সাবেক  চেয়ারম্যান বিএনপি নেতা আব্বাস উদ্দিন, নাগরিক কমিটি সমর্থিত প্রার্থী নুরুল কবির চৌধুরী। এখানে চর্তুরমুখি লড়াইয়ের সম্ভাবনা।    হলদিয়াপালং ইউনিয়নে আওয়ামীলীগের পক্ষে সাবেক চেয়ারম্যান আমিনুল হক আমিন, গিয়াস উদ্দিন, কামাল উদ্দিন মিন্টু, বাদশা মিয়া চৌধুরী, বিএনপি ও জামায়াতের পক্ষে বদিউল আলম চৌধুরী, সাবেক চেয়ারম্যান ফজল করিম সিকদার, ডাক্তার আবুল কাশেম, শামশুল হক বাবুল,মাহমুদুল হক সিকদার,এডভোকেট ছৈয়দুল হক।    ভোটাররা জানান,এবার পুরাতনের চেয়ে নতুনরা এগিয়ে। তবে যারা বিগত সময়ে সালিশের নামে দুপক্ষের মধ্যে  হয়রানী করেছে এসব প্রার্থীদের চিহ্নিত করবে ভোটাররা। সচেতন ভোটাররা মনে করেন, আওয়ামীলীগ সমর্থিত একাধিক প্রার্থী মাঠে থাকায় জয়ের সম্ভাবনা কম। তবে ম্যাকানিজম জানলে পাঁচটি আসনেই আওয়ামীলীগের ঘরে থাকার সম্ভাবনা বেশি।